turjo4nis/wikipedia-bn-dump-20250701 huggingface dataset:
এমা থমাস

এমা থমাস একজন ব্রিটিশ চলচ্চিত্র প্রযোজক। যিনি দ্য প্রেস্টিজ (২০০৬) এবং ইনসেপশন (২০১০) চলচ্চিত্রে সহ-প্রযোজনার জন্যে বিশ্বব্যাপী পরিচিত। এছাড়াও তিনি তার স্বামী মার্কিন চলচ্চিত্র পরিচালক ক্রিস্টোফার নোলানের সাথে প্রযোজনায় যুক্ত রয়েছেন।

কর্মজীবন 
থমাস ১৯৯০ জুড়ে একজন স্ক্রিপ্ট সুপারভাইজার হিসেবে কাজ করেন এছাড়াও পরিচালক স্টিফেন ফেয়ারস এর সহযোগি ছিলেন। বর্তমানে তিনি প্রোডাকশন কোম্পানি সাইনকপি ইনক.তে কাজ করছেন।

শিক্ষা 
থমাস স্নাতক ডিগ্রি লাভ করেন ইউনিভার্সিটি কলেজ লন্ডন থেকে। পরবর্তিতে ১৯৯৭ সাল থেকে তিনি স্বামী নোলানের সবকটি চলচ্চিত্রে প্রযোজনা করছেন।

ব্যক্তিগত জীবন 
২০১৩ হতে থমাস ও নোলান দম্পতি তাদের চার সন্তান নিয়ে আমেরিকার লস এন্জলসে বসবাস করছেন।

চলচ্চিত্রের তালিকা 
প্রযোজনা
 ডুডেলবাগ (১৯৯৭)
 ফলোয়িং (১৯৯৮)
 মেমেন্টো (২০০০)
 ইনসোমনিয়া (২০২)
 বেটম্যান বিগেইনস (২০০৫)
 দ্য প্রেস্টিজ (২০০৬)
 দ্য ডার্ক নাইট (২০০৮)
 ইনসেপশন (২০১০)
 দ্য ডার্ক নাইট রাইজেস (২০১২)
 ইন্টারস্টেলার'' (২০১৪)
 বেটম্যান: গোথাম নাইট(নির্বাহি প্রযোজক)
 ম্যান অফ স্টিল (চলচ্চিত্র)(২০১৩)
 ট্রানসেন্ডেন্স(চলচ্চিত্র)(নির্বাহি প্রযোজক)

তথ্যসূত্র

বহিঃসংযোগ 

 

জীবিত ব্যক্তি
মার্কিন চলচ্চিত্র প্রযোজক
ইংরেজ চলচ্চিত্র প্রযোজক
মার্কিন যুক্তরাষ্ট্রে ইংরেজ প্রবাসী
১৯৭১-এ জন্ম
ইউনিভার্সিটি কলেজ লন্ডনের প্রাক্তন শিক্ষার্থী
ক্যালিফোর্নিয়ার চলচ্চিত্র প্রযোজক
মার্কিন নারী চলচ্চিত্র প্রযোজক
মুজদালিফা

মুজদালিফা  (আরবি:مزدلفة) সৌদি আরবের মক্কা নগরীর নিকটবর্তী একটি সমতল এলাকা। এই স্থান হজ্জের সাথে সম্পর্কিত। মিনা ও আরাফাতের পথে মিনার দক্ষিণ পূর্বে এর অবস্থান।

হজ্জ
প্রতিবছর ৯ জিলহজ তারিখে আরাফাতে অবস্থানের পর মুসলিমরা মুজদালিফায় আসে। এখানে রাত্রিযাপন করা হজ্জের অংশ। পরবর্তীতে মিনায় শয়তানের প্রতীক স্তম্ভে পাথর নিক্ষেপের জন্য এখানে থেকে পাথর সংগ্রহ করা হয়।

হজ্জ
হজ্জের পরিভাষা
গোলাপি গোবুরা

গোলাপি গোবুরা (বৈজ্ঞানিক নাম: Anisomeles indica), হচ্ছে লামিয়েসি পরিবারের এনিসোমেলেস গণের একটি উদ্ভিদ প্রজাতি।

তথ্যসূত্র

বাংলাদেশের উদ্ভিদ
ভারতের উদ্ভিদ
লামিয়াসি
আসিফ ইমরোজ

আসিফ ইমরোজ হলেন একজন বাংলাদেশী চলচ্চিত্র অভিনেতা। তিনি বাংলাদেশের দক্ষিণ অঞ্চলের বৃহত্তর জেলা খুলনায় জন্মগ্রহণ করেন।

অভিনয় কর্মজীবন 
আসিফ ইমরোজ সুপার হিরো সুপার হিরোইন নাম রিয়েলিটি শোতে অংশগ্রহণের মাধ্যমে মিডিয়া জগতে প্রবেশ করেন। সেলিব্রেটি এই অনুষ্ঠানটি ২০০৯ সালে বিএফডিসি এবং এনটিভি এ্রর যৌথ আয়োজনে অনুষ্ঠিত হয়। উক্ত প্রতিযোগিতায় তিনি ১ম রানার্স আপ হওয়ার গৌরব অর্জন করেন।

চলচ্চিত্রের তালিকা

পুরস্কার ও মনোনয়ন 
 ১ম রানার্স আপ - সুপার হিরো সুপার হিরোইন - ২০০৯

তথ্যসূত্র 

জীবিত ব্যক্তি
খুলনা বিভাগের ব্যক্তি
বাংলাদেশী চলচ্চিত্র অভিনেতা
২১শ শতাব্দীর বাংলাদেশী অভিনেতা
বাংলাদেশী পুরুষ মডেল
ইয়োমিউরি শিমবুন

দ্য ইয়োমিউরি শিমবুন হল ১৮৭৪ সালে প্রতিষ্ঠিত জাপানি ভাষায় প্রকাশিত দৈনিক । জাপানি ভাষায় প্রকাশিত, দৈনিক আসাহি শিমবুন, দৈনিক মাইনিছি শিম্বুন, নিহন ক্যেযাই শিমবুন, এবং দৈনিক সানক্যেই শিমবুন-সহ অন্যান্য পত্রিকাসমুহের মধ্যে দ্য ইয়োমিউরি শিমবুন অন্যতম একটি যা বিশ্বের সর্বাধিক প্রচারিত দৈনিক। এটি টোকিও,ওসাকা এবং ফুকুকা ছাড়াও জাপানের অন্যান্য গুরুত্বপূর্ণ শহরে প্রকাশিত হয়।

জাপানি গণমাধ্যমের জগতের নক্ষত্র প্রতিষ্ঠান ইয়োমিউরি গ্রুপ থেকে প্রকাশিত হয় দ্য শিববুন । এর প্রধান কাযালয় গুলো জাপানের ওটিমাচি, চিওদা, টোকিওতে অবস্থিত। । বর্তমানে এর প্রধান ইয়োচি ফুনাবাসি ।
২০০২ সালের জানুয়ারি থেকে সকাল সন্ধ্যা মিলিয়ে এক কোটির উপরে পত্রিক জাপানো হচ্ছে । আর ২০১১ সালে বছরে মাঝামাঝি সময়ে হিসাব করে দেখা যায়, সকাল-সন্ধ্যা মিলিয়ে এক কোটি ৩৫ লাখ পত্রিকা প্রকাশিত হয়। সর্বশেষ হিসাব অনুযায়ী এর প্রকাশ সংখ্যা ১ কোটি ২১ হাজার কপি । দিনে দুবার ছাপানোর পাশাপাশি এর বিভিন্ন স্থানীয় এডিশন প্রকাশিত হয় । ১৯৪৮ সালে পত্রিকাটি ইয়োমিউরি পুরস্কার ঘোষণা করে। দীর্ঘ এ পথচলায় অনেক পত্রিকা ঘোষণা করছে এশিয়া নিউজ নেটওর্য়াকের সদস্য ইয়োমিউরি শিমবুন।

এমনকি জাপানের অন্যতম অর্থনৈতিক পৃষ্ঠপোষক এ পত্রিকাটি। ১৯২৪সালে শোরিকি মাতসুতারো কোম্পানিটি ব্যবস্থাপনার দায়িত্ব নেওয়ার পর পর পত্রিকাটির মোড় ঘুরিয়ে ফেলেন চমক প্রধ নিউজ কভারেজ, পুরোপৃষ্ঠাব্যাপী রেডিও অনুষ্ঠান গাইড যুক্ত করে।

তথ্যসূত্র

বহিঃসংযোগ 

 দ্য ইয়োমিউরি শিমবুন অনলাইন সংস্করণ (জাপানি)
 দ্য জাপান নিউজ (ইংরেজি)
 Guinness World Record: Highest Daily Newspaper Circulation
 Yomiuri Advertising Agency (Japanese)

১৮৭৪-এ প্রতিষ্ঠিত প্রকাশনা
১৮৭৪-এ জাপানে প্রতিষ্ঠান
জাপানে প্রকাশিত সংবাদপত্র
টোকিও ভিত্তিক কোম্পানি
জাপানে প্রকাশিত ইংরেজি ভাষার সংবাদপত্র
জাপানে রক্ষনশীলতা
জাপানের সংবাদপত্র
মধ্য-ডানপন্থী সংবাদপত্র
ডানপন্থী সংবাদপত্র
টোকিও ভিত্তিক গণমাধ্যম কোম্পানি
দিওয়ান (কাব্য)

দিওয়ান (, divân, , dīwān) হল একজন লেখকের দীর্ঘ কবিতাসমূহ (মসনবি) বাদে কবিতার সংকলন। এসকল প্রায়ই বিভিন্ন সালতানাতের রাজদরবারে লিখিত ও সংকলিত হত। এগুলো নিজের উৎসাহিত করার ক্ষমতার জন্য পরিচিত ছিল।

আরও দেখুন
আরবি সাহিত্য
ফারসি সাহিত্য
উসমানীয় কবিতা
প্রাক আধুনিক সাহিত্য

তথ্যসূত্র

আরও দেখুন

বহিঃসংযোগ
Many examples of Ottoman Divan poetry, in Turkish, from Internet Archive
Divan-Full Text-Republic of Turkey Ministry of Culture and Tourism, in Turkish

কাব্য আন্দোলন
ফার্সি কবিতা
উসমানীয় কবিতা
প্রাক আধুনিক সাহিত্য
উর্দু কবিতা
আরবি পদ্য
প্রারম্ভিক আধুনিক সাহিত্য
সোনার কাজল

সোনার কাজল ১৯৬২ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি যৌথভাবে পরিচালনা করেছেন কলিম শরাফী ও জহির রায়হান। প্রযোজনা করেছেন এস. এস. মাসুদ চৌধুরী। অভিনয়ে ছিলেন খলিলউল্লাহ খান, সুমিতা দেবী, সুলতানা জামান, সুভাষ দত্ত প্রমুখ।

পরিচালক হিসেবে এটি ছিল কলিম শরাফীর প্রথম চলচ্চিত্র। এর পূর্বে ১৯৫৭ সালে মুক্তিপ্রাপ্ত আকাশ ও মাটি চলচ্চিত্রে তার কণ্ঠে বাংলাদেশের চলচ্চিত্রে প্রথমবারের মতো রবীন্দ্রসঙ্গীত যুক্ত হয়।

অভিনয়ে 
 খলিলউল্লাহ খান
 সুমিতা দেবী
 সুলতানা জামান
 সুভাষ দত্ত
 কাজী খালেক
 খান আতাউর রহমান

নির্মাণ ইতিহাস
চলচ্চিত্রের কাহিনী মাথায় এলে কলিম শরাফী তার ঘনিষ্ঠ বন্ধু ও সহকর্মী শম্ভু মিত্রের সাথে যোগাযোগ করেন। তিনি কাহিনী শুনে এথেকে চলচ্চিত্র নির্মাণে উৎসাহিত করেন। এরপর তিনি জহির রায়হানের সাথে নির্মাণ বিষয়ে আলাপ করেন। চিত্রগ্রহণের জন্য নেওয়া হয় কে, এম, জামানকে।

এ চলচ্চিত্রের জন্য জহির রায়হান অভিনেতা আমিনকে নিতে চেয়েছিলেন। কিন্তু প্রযোজক মাসুদ চৌধুরীর অনুরোধে খলিলকে নিতে বাধ্য হন। তার সহযোগিতায় সোনার কাজল চলচ্চিত্রের মাধ্যমে খলিলের চলচ্চিত্রে অভিষেক ঘটে। খলিল আর আগে বেশ কয়েকটি নাটক ও মঞ্চে অভিনয় করেন। তার বিপরীতে অভিনয় করেন সুমিতা দেবী ও সুলতানা জামান। এটি সুমিতা দেবীর অভিনীত ষষ্ঠ ছবি ও সুলতানা জামানের অভিনীত চতুর্থ চলচ্চিত্র।

সঙ্গীত
কলিম শরাফী চলচ্চিত্রের সঙ্গীত পরিচালনা করেন। খান আতাউর রহমান ও কলিম শরাফী চলচ্চিত্রের গানগুলোতে কণ্ঠ দেন।

পুরস্কার এবং সম্মাননা
সোনার কাজল চলচ্চিত্রটি ১৯৬৩ সালে "শ্রেষ্ঠ বাংলা ছবি" হিসেবে পাকিস্তানের চলচ্চিত্রের সর্বোচ্চ সম্মাননা 'নিগার পুরস্কার' লাভ করে।

আরো দেখুন
 কখনো আসেনি
 বাহানা
 কাচের দেয়াল
 জীবন থেকে নেয়া
 বেহুলা

তথ্যসূত্র

বহিঃসংযোগ
পাকিস্তান মোশন পিকচার্স আর্কাইভ '৬২
Pakistani Film Database – 1962 - Cineplot 

১৯৬২-এর চলচ্চিত্র
পাকিস্তানি চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
বাংলা ভাষার পাকিস্তানি চলচ্চিত্র
জহির রায়হান পরিচালিত চলচ্চিত্র
ভয়েজার কর্মসূচি

ভয়েজার কর্মসূচি একটি মার্কিন মহাকাশ বৈজ্ঞানিক কর্মসূচি যা মহাকাশে দুটি জনহীন মহাকাশ অভিযান, সন্ধানী যথাক্রমে ভয়েজার ১ এবং ভয়েজার ২ প্রেরণ করে। ১৯৭০ দশকের শেষ সময়ে গ্রহের মধ্যে একটি অনুকূল প্রান্তিকীকরণ সুবিধা গ্রহণ করতে ১৯৭৭ সালে এগুলো প্রেরণ করা হয়। যদিও এগুলিকে আনুষ্ঠানিকভাবে বৃহস্পতি এবং শনিগ্রহের ব্যবস্থা অধ্যয়নের জন্য প্রেরণ করা হয়েছিল, কিন্তু এই সন্ধানীগুলি তাদের অভিযান চালিয়ে যেতে সক্ষম হয়।

২০১২ সালের ২৫ অগাস্ট  মানবনির্মিত প্রথম বস্তু হিসেবে ভয়েজার ১ সৌরজগত-বহির্ভূত এলাকায় প্রবেশ করে, যা মানবজাতির ইতিহাসের এক অভূতপূর্ব ঘটনা ছিল। ২০১৮ সালে নাসা ঘোষণা দেয় যে সেই বছরের ৫ই নভেম্বর মহাকাশযান ভয়েজার ২ আন্তঃনাক্ষত্রিক মহাকাশে প্রবেশ করে। এটি ভয়েজার ১ এর পরে দ্বিতীয় বস্তু যা সৌরজগতের সীমানা ছাড়িয়ে গিয়েছে।

২০১৩ সালের হিসাবে ভয়েজার ১-এর আপেক্ষিক বেগ ছিল প্রতি সেকেন্ডে ১১ মাইল। কিন্তু সময়ের পরিবর্তনে এর শক্তি কমে এসেছে, এবং ২০২৫ সালের পরে এর কোন যন্ত্রাংশই সচল থাকবে না।

মহাকাশে ভয়েজার অভিযান দুইটি সৌরজগতের গ্যাস-সংবলিত গ্রহ বা গ্যাস দানব ও তাদের উপগ্রহ সম্পর্কে বহু তথ্য সংগ্রহ করে, যা সম্পর্কে আগে স্বল্প জ্ঞান ছিল।

তথ্যসূত্র

বহিঃসংযোগ

নাসা সাইটসমূহ
 NASA Voyager website – Main source of information.
 Voyager Mission state (more often than not at least 3 months out of date)
 Voyager Spacecraft Lifetime
 Space Exploration – Robotic Missions
 NASA Facts – Voyager Mission to the Outer Planets (PDF format) 
 Voyager 1 and 2 atlas of six Saturnian satellites (PDF format) 1984
 JPL Voyager Telecom Manual
NASA instrument information pages:
 
 
 
 
 
 
 
 
 
 
 
 
 

অন্যান্য সাইটসমূহ
 Spacecraft Escaping the Solar System – current positions and diagrams
 NPR: Science Friday 8/24/07 Interviews for 30th anniversary of Voyager spacecraft
 Illustrated technical paper by RL Heacock, the project engineer
 

ভয়েজার কর্মসূচি
নাসা কর্মসূচি
মার্কিন যুক্তরাষ্ট্রের মহাকাশ কর্মসূচি
সর্বজনগ্রাহ্য হিসাববিজ্ঞান নীতিমালা

সর্বজনগ্রাহ্য হিসাববিজ্ঞান নীতিমালা(জিএএপি) সাধারণত কোনো অধিক্ষেত্র ব্যবহৃত আর্থিক হিসাববিজ্ঞানের মান কাঠামো নির্দেশিকা উল্লেখ করে থাকে। এটি হিসাবরক্ষণ মান বা আদর্শ হিসাবরক্ষণ অনুশীলন নামে পরিচিত। এটি মান এবং নিয়মাবলী অন্তর্ভুক্ত করে থাকে যা হিসাবরক্ষকগন লিপিবদ্ধকরণ, সংক্ষেপিতকরন এবং আর্থিক প্রতিবেদন প্রস্তুতের সময় অনুসরণ করে থাকেন।
GAAP দ্বারা প্রদানকৃত নীতিমালা গুলো হলো-
১)পৃথক ব্যবসায় সত্তা ধারণা
২)অর্থের এককে পরিমাপক ধারণা
৩)সময়কাল বলা হিসাব-কাল ধারণা
৪)স্বীকৃতি নীতি
৫)চলমান ব্যবসায় ধারণা
৬)পূর্ণ প্রকাশ নীতি
৭)মিলকরন নীতি
৮)বস্তুনিষ্ঠার নীতি
৯)ঐতিহাসিক ব্যয় ও ক্রয়মূল্য নীতি
১০)রক্ষণশীলতার নীতি

উদাহরণ
 সাধারণত অ্যাকাউন্টিং নীতিমালা গৃহীত হয় মার্কিন যুক্তরাষ্ট্র
 সাধারণভাবে অ্যাকাউন্টিং নীতিগুলি গৃহীত হয় যুক্তরাজ্য
 অ্যাকাউন্টিং নীতিগুলি সাধারণত গৃহীত হয় পরিকল্পনা কমপটেবল জেনারাল ফ্রান্স
 অ্যাকাউন্টিং নীতিগুলি সাধারণত গৃহীত হয়  গ্রানডসটে অর্ডানংস্মিগার বুচফাহরং (জার্মানি)
 অ্যাকাউন্টিং নীতিসমূহ ( আরএপি ) রাশিয়া
 চাইনিজ অ্যাকাউন্টিং স্ট্যান্ডার্ডস  ঝিংগুয়ে কিউইজি কুয়েজি জেঞ্জি  中国 企业 会计 准则) চীন
 আন্তর্জাতিক আর্থিক প্রতিবেদনের মান আন্তর্জাতিক
 সাধারণভাবে অ্যাকাউন্টিং নীতি গ্রহণ করা হয় ভারত

আরো দেখুন
 নিরীক্ষণের মানের জন্য কেন্দ্র (সিএকিউ)
 চীনা অ্যাকাউন্টিং মান
 ধারাবাহিক আইটেম ক্রয় পাওয়ার অ্যাকাউন্টিং
 সাধারণত গৃহীত অ্যাকাউন্টিং নীতিমালা (কানাডা)
 সাধারণভাবে গৃহীত অ্যাকাউন্টিং নীতিমালা (ফ্রান্স)
 সাধারণত গৃহীত অ্যাকাউন্টিং নীতিমালা (যুক্তরাজ্য)
 সাধারণত গৃহীত অ্যাকাউন্টিং নীতিমালা (মার্কিন যুক্তরাষ্ট্র)
 আন্তর্জাতিক আর্থিক প্রতিবেদনের মান
 অ্যাকাউন্টিং দর্শন
 বিধিবদ্ধ অ্যাকাউন্টিং নীতি মার্কিন যুক্তরাষ্ট্রে বীমা সংস্থাগুলির জন্য

তথ্যসূত্র

হিসাববিজ্ঞানের পরিভাষা
হিসাববিজ্ঞান পদ্ধতি
মাধ্যমিক ও উচ্চ মাধ্যমিক শিক্ষা বোর্ড, রাজশাহী

মাধ্যমিক ও উচ্চ মাধ্যমিক শিক্ষা বোর্ড, রাজশাহী বাংলাদেশের রাজশাহী বিভাগের মাধ্যমিক ও উচ্চ মাধ্যমিক শিক্ষার সংগঠন, নিয়ন্ত্রণ, তত্ত্বাবধান ও উন্নয়নের জন্য দায়িত্ব প্রাপ্ত সংস্থা। এটি ১৯৬১ সালে প্রতিষ্ঠিত হয়। প্রতিষ্ঠালগ্নে উত্তর ও দক্ষিণবঙ্গ রাজশাহী শিক্ষা বোর্ডের কর্মপরিধির অন্তর্ভুক্ত ছিল। কিন্তু ১৯৬৩ সালে যশোর শিক্ষা বোর্ড প্রতিষ্ঠিত হওয়ার পর এর আয়তন কিছুটা কমে যায়। তথাপি বৃহত্তর রাজশাহী, পাবনা, বগুড়া, রংপুর ও দিনাজপুর জেলা সমূহের মাধ্যমিক ও উচ্চ মাধ্যমিক শিক্ষা ব্যবস্থাপনা রাজশাহী শিক্ষা বোর্ডের অধীনে পরিচালিত হয়। ২০০৭ সালে দিনাজপুর শিক্ষা বোর্ড প্রতিষ্ঠিত হওয়ার অব্যবহিত পূর্ব পর্যন্ত দেশের সর্ববৃহৎ শিক্ষা বোর্ডের দায়িত্ব পালন করে আসছিল রাজশাহী শিক্ষা বোর্ড।

গঠন এবং ইতিহাস 
বোর্ডের অধ্যাদেশ অনুসারে, উত্তরাঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের এস. এস. সি এবং এইচ. এস. সি পরীক্ষা পরিচালনা ও উন্নয়নের জন্যে ক্ষমতাপ্রাপ্ত শিক্ষা প্রতিষ্ঠান; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961, Section 3A(1)) ও এর ১৯৬২ খ্রিষ্টাব্দের ষোড়শ এবং ১৯৭৭ খ্রিষ্টাব্দের (XVII of 1977) সপ্তদশ সংশোধনী দ্বারা দ্বায়িত্বপ্রাপ্ত। বর্তমানে এই বোর্ড-এর অন্তর্গত রয়েছে রাজশাহী, চাঁপাইনবাবগঞ্জ, পাবনা, সিরাজগঞ্জ, বগুড়া, জয়পুরহাট, নাটোর ও নওগাঁ জেলার শিক্ষাপ্রতিষ্ঠান।

কার্যক্রম 
 সনদপত্র উত্তোলন।
 নম্বরপত্র উত্তোলন।
 নাম সংশোধন।
 যেকোন বিষয়ে ফলাফল সংশোধন।
 ভর্তি বাতিল।
 এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্নকরণ।
 সনদপত্র হারিয়ে গেলে উত্তোলনের প্রক্রিয়া।

আরও দেখুন 
 বাংলাদেশের শিক্ষা বোর্ডের তালিকা
 বাংলাদেশের শিক্ষাব্যবস্থা

তথ্যসূত্র

বহিঃসংযোগ
 
 মাধ্যমিক ও উচ্চ শিক্ষা অধিদপ্তর, বাংলাদেশ
 বাংলাদেশ ব্যুরো অব এডুকেশনাল ইনফরমেশন এন্ড স্ট্যাটিস্টিকস্
 শিক্ষা মন্ত্রণালয় 

১৯৬১-এ প্রতিষ্ঠিত
রাজশাহী
শিক্ষা রাজশাহী
ভয়েজার ১

'ভয়েজার ১' হল একটি  স্পেস প্রোব যা নাসা ১৯৭৭ সালের ৫ সেপ্টেম্বর মহাশূন্যে প্রেরণ করে সৌরজগতের বাইরের পরিবেশ সম্পর্কে জানার জন্য। এটি ৪৩ বছর ধরে চালনা করা হচ্ছে এবং এটি ডিপ স্পেস নেটওয়ার্কের সাথে যোগাযোগ করে কমান্ড নেয়ার জন্য এবং তথ্য দেয়ার জন্য। ২০১৪ সালের ১১ নভেম্বর এটি পৃথিবী থেকে  (আনুমানিক ১২ বিলিয়ন মাইল) দূরত্ব অতিক্রম করে, এটিই পৃথিবী থেকে সবচেয়ে দূরবর্তী স্পেস প্রোব।

১৯৭৯ সালে বৃহস্পতি এবং ১৯৮০ সালে শনি সিস্টেমের সম্মুখীন হত্তয়ার পর ১৯৮০ সালের ২০ নভেম্বর এর প্রাথমিক মিশন শেষ হয়। এটিই ছিল প্রথম প্রোব যা দুটি গ্রহের এবং এদের উপগ্রহের বিশদ তথ্য এবং ছবি দিতে সক্ষম হয়। ভয়েজার ১ হল ভয়েজার কর্মসূচি এর অংশ এবং ভয়েজার ২ সাদৃশ্য যার কাজ সৌরজগতের সীমানা কুইপার বেল্ট, সৌরমণ্ডল এবং নক্ষত্রমন্ডলের মধ্যবর্তী এলাকার তথ্য প্রেরণ করা।

২০১৩ সালে নাসা ঘোষণা দেয় যে, ২০১২ সালের ২৫শে আগস্ট ভয়েজার ১ আন্তঃনাক্ষত্রিক মহাকাশে প্রবেশ করেছে। এটি প্রথম মনুষ্য নির্মিত বস্তু যা সৌরজগতের সীমানা ছাড়িয়ে গিয়েছে।

তথ্যসূত্র

মহাকাশ অভিযান
ভয়েজার কর্মসূচি
নাসা মহাকাশ সন্ধানী
জিওফ মার্শ

জিওফ্রে রবার্ট মার্শ (; জন্ম: ৩১ ডিসেম্বর, ১৯৫৮) পশ্চিম অস্ট্রেলিয়ার নর্দামে জন্মগ্রহণকারী সাবেক অস্ট্রেলীয় ক্রিকেটার, কোচ ও দল নির্বাচক। আন্তর্জাতিক ক্রিকেট অঙ্গনে অস্ট্রেলিয়া ক্রিকেট দলের পক্ষে ডানহাতি উদ্বোধনী ব্যাটসম্যান এবং দক্ষ ফিল্ডার হিসেবে টেস্ট ও একদিনের আন্তর্জাতিকে অংশগ্রহণ করেছেন জিওফ মার্শ'।

খেলোয়াড়ী জীবন 
১৯৭৭-৭৮ মৌসুমে উনিশ বছর বয়সে প্রথম-শ্রেণীর ক্রিকেটে ওয়েস্টার্ন অস্ট্রেলিয়ার পক্ষে শেফিল্ড শিল্ডে অভিষেক ঘটে তার। এরপরই তিনি নিজেকে ঘরোয়া ক্রিকেটে খাঁটি প্রতিযোগী হিসেবে প্রতিষ্ঠিত করেন ও জাতীয় দলের উপযুক্ত স্থান দখল করেন।

বেশ কয়েকবছর অস্ট্রেলিয়ার টেস্ট দলে সদস্যরূপে দলকে টেস্ট জয়ে সহায়ক ভূমিকা পালন করেন। ডিসেম্বর, ১৯৮৫ সালে ভারতের বিপক্ষে তার টেস্ট অভিষেক ঘটে। পরের বছরই নিউজিল্যান্ড ও ভারত সফরে যান। খুব দ্রুত নিজেকে উদ্বোধনী ব্যাটসম্যান হিসেবে গড়ে তুলেন। মার্ক টেলর ও ডেভিড বুনের সাথে ব্যাটিং উদ্বোধনে নামতেন। অস্ট্রেলিয়ার একদিনের আন্তর্জাতিক দলের অবিচ্ছেদ্য অংশ ছিলেন তিনি। ১৯৯২ সালে খেলোয়াড়ী জীবন থেকে অবসর গ্রহণের পূর্ব-পর্যন্ত আন্তর্জাতিক ক্রিকেট অঙ্গনে সাত বছরেরও অধিক সময়কাল খেলেছেন।

১৯৮৭ সালে ভারতে অনুষ্ঠিত ক্রিকেট বিশ্বকাপে শিরোপা বিজয়ে স্বীয় ভূমিকা রাখেন। তন্মধ্যে চন্ডিগড়ে নিউজিল্যান্ডের বিপক্ষে অপরাজিত ১২৬* রান করেন। এছাড়াও, দলকে চারটি খেলায় নেতৃত্ব দিয়েছেন। একদিনের আন্তর্জাতিকে তার ব্যাটিং গড় প্রায় চল্লিশের কাছাকাছি। কিন্তু স্ট্রাইক রেট বেশ দূর্বলতর ছিল।

কোচিং 
অস্ট্রেলিয়া ক্রিকেট দলকে কোচ হিসেবে পরিচালনা করে ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের শিরোপা এনে দেন। পরবর্তীতে ২০০১-২০০৪ সাল পর্যন্ত জিম্বাবুয়ে এবং ২০১১-১২ সাল পর্যন্ত শ্রীলঙ্কা দলের কোচের দায়িত্ব পালন করেন। সেপ্টেম্বর, ২০১১ সালে তিনি শ্রীলঙ্কা জাতীয় ক্রিকেট দলের প্রধান কোচ হিসেবে নিযুক্ত হন। কিন্তু তার কোচের মেয়াদ মাত্র চার মাস টিকেছিল। ডিসেম্বর, ২০১১ সালে দক্ষিণ আফ্রিকা সফরে শ্রীলঙ্কার টেস্ট এবং একদিনের আন্তর্জাতিক সিরিজে পরাজয়ের কারণে তিনি পদচ্যূত হন ও গ্রাহাম ফোর্ড তার স্থলাভিষিক্ত হন।

ব্যক্তিগত জীবন 
মার্শের দুই পুত্র - শন মার্শ ও মিচেল মার্শ ক্রিকেট অনুরাগী। জ্যেষ্ঠ পুত্র শন ওয়েস্টার্ন অস্ট্রেলিয়ার পক্ষে খেলছেন ও অস্ট্রেলিয়ার ওডিআই ও টেস্ট দলের সদস্য। কনিষ্ঠ পুত্র মিচেল ওয়েস্টার্ন অস্ট্রেলিয়া দলের সদস্য ও ২০১০ সালের ইন্ডিয়ান প্রিমিয়ার লিগে ডেকান চার্জার্সের সাথে চুক্তিবদ্ধ হন। মার্শের কন্যা মেলিসা মার্শ ওয়েস্ট কোস্ট ওয়াভসের পক্ষে বাস্কেটবল খেলছেন।

তথ্যসূত্র

বহিঃসংযোগ 

 
HowSTAT! statistical profile of Geoff Marsh

আরও পড়ুন 

অস্ট্রেলীয় ক্রিকেটার
১৯৫৮-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
অস্ট্রেলিয়া জাতীয় ক্রিকেট দলের অধিনায়ক
অস্ট্রেলিয়ার একদিনের আন্তর্জাতিক ক্রিকেটার
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
ওয়েস্টার্ন অস্ট্রেলিয়ার ক্রিকেটার
পশ্চিম অস্ট্রেলিয়া থেকে আগত ক্রিকেটার
ইন্ডিয়ান প্রিমিয়ার লিগের কোচ
অস্ট্রেলীয় ক্রিকেট কোচ
অস্ট্রেলিয়া জাতীয় ক্রিকেট দলের কোচ
শ্রীলঙ্কা জাতীয় ক্রিকেট দলের কোচ
জিম্বাবুয়ে জাতীয় ক্রিকেট দলের কোচ
বর্ষসেরা ওয়েস্টার্ন অস্ট্রেলিয়ান স্পোর্টস স্টার বিজয়ী
জিম্বাবুয়েতে অস্ট্রেলীয় অভিবাসনকারী
শ্রীলঙ্কায় অস্ট্রেলীয় অভিবাসনকারী
২০শ শতাব্দীর অস্ট্রেলীয় পুরুষ ক্রীড়াবিদ
ভাটিয়ারী

ভাটিয়ারী সমুদ্র আর পাহাড়ে ঘেরা ভ্রমণ পিপাসুদের একটি তীর্থস্থান, যা ভাটিয়ারী ইউনিয়নের অন্তর্গত। বাংলাদেশের ভূমি বৈচিত্রে চট্টগ্রামকে প্রকৃতির অপরূপ লীলাভূমি বলা হয়ে থাকে। বর্ণিল সাজে সজ্জিত চট্টগ্রামের প্রাকৃতিক স্থান সমূহের মধ্যে ভাটিয়ারীকে অন্যতম নয়নাভিরাম বলে ধরে নেয়া হয়।

আয়তন
এ এলাকার আয়তন প্রায় ১৯.৪৩বর্গ কিলোমিটার  (৪৮০০ একর)।

অবস্থান
চট্টগ্রাম শহর হতে প্রায় ১৫ কি.মি. উত্তরে ভাটিয়ারী অবস্থিত। ভাটিয়ারীর পূর্বে রয়েছে হাটহাজারী, পশ্চিমে সন্দ্বীপ, দক্ষিণে সেলিমপুর এবং উত্তরে সোনাইছড়ি।

শিক্ষা
ভাটিয়ারীতে বর্তমানে ১০টি প্রাথমিক বিদ্যালয়, ২টি উচ্চবিদ্যালয় এবং একটি কলেজ রয়েছে । এছাড়া তিনটি মাদ্রাসা, দুইটি এতিমখানা এবং বেশকিছু কিন্ডারগার্টেন স্কুল রয়েছে। মাদাম বিবির হাট শাহজাহান উচ্চ বিদ্যালয় এ এলাকার সবচেয়ে পুরাতন বিদ্যাপীঠদের মধ্যে একটি। এটি ১৯০৫ সালে প্রতিষ্ঠিত হয়। প্রতিষ্ঠার সময় যদিও এটি মাদ্রাসা ছিল, স্বাধীনতার পর তা বিদ্যালয়ে রূপান্তরিত হয়।

চিকিৎসা
ভাটিয়ারীতে জনসাধারণে চিকিৎসার সুবিধার্থে এ এলাকায় একটি মুক্তিযুদ্ধ মেমোরিয়াল হাসপাতাল প্রতিষ্ঠিত হয়। প্রতিদিন উল্লেখযোগ্য সংখ্যক মানুষ এখান থেকে চিকিৎসা সেবা গ্রহণ করে থাকে।

অর্থনীতি

শীপ ব্রেকিংস বা জাহাজ কাটা শিল্প এ এলাকার অর্থনীতির মূল চালিকা। এলাকার প্রায় ৬০ শতাংশ জনগণের আয় এ শীপ ব্রেকিংসের উপর নির্ভর করে। এ অঞ্চলে ১৯৭৪ সালে সর্বপ্রথম জাহাজ ভাঙ্গা শিল্প গড়ে উঠে।

চিত্রশালা

তথ্যসূত্র 

চট্টগ্রাম জেলার উপজেলা
বাংলাদেশের উদ্যান
চট্টগ্রামের উপশহর
মাসাতোশি কোশিবা

মাসাতোশি কোশিবা (জাপানি: 小柴 昌俊, ১৯ সেপ্টেম্বর ১৯২৬ - ১২ নভেম্বর ২০২০) একজন জাপানি পদার্থবিজ্ঞানী। তিনি ২০০২ সালে পদার্থবিজ্ঞানে নোবেল পুরস্কার লাভ করেন।

জীবনী
কোশিবা টোকিও বিশ্ববিদ্যালয় থেকে ১৯৫১ সালে গ্র্যাজুয়েট হন এবং ১৯৫৫ সালে রোচেস্টার বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৫৫ সালের জুলাই থেকে ১৯৫৮ সালের ফেব্রুয়ারি পর্যন্ত তিনি শিকাগো বিশ্ববিদ্যালয় এ রিসার্চ অ্যাসোসিয়েট হিসেবে কর্মরত ছিলেন। ১৯৫৮ সালের মার্চ থেকে ১৯৬৩ সালের অক্টোবর পর্যন্ত টোকিও বিশ্ববিদ্যালয় এর ইন্সটিটিউট অব নিউক্লিয়ার স্টাডিতে সহযোগী অধ্যাপক হিসেবে কর্মরত ছিলেন।

ব্যক্তিগত জীবন
১৯৫০ এর দশকের শেষের দিকে জাপানে ফিরে আসার পর কোশিবা আর্ট মিউজিয়ামের কিউরেটর কিয়োতো কাতোকে বিয়ে করেন। কোশিবা এক ছেলে ও এক মেয়ের জনক।

তিনি ২০২০ সালের ১২ নভেম্বর টোকিওর এডোগাওয়া হাসপাতালে ৯৪ বছর বয়সে মারা যান।

পুরস্কার
উৎসঃ
 ১৯৮৭ – আসাহি পুরস্কার
 ১৯৮৭ – নিশিনা স্মৃতি পুরস্কার
 ১৯৯৭ - হামবোল্ট পুরস্কার
 ২০০০ - পদার্থবিজ্ঞানে ওলফ পুরস্কার 
 ২০০২ - পদার্থবিজ্ঞানে নোবেল পুরস্কার
 ২০০২ – প্যানফস্কি পুরস্কার
 ২০০৩ - পদার্থবিজ্ঞানে বেঞ্জামিন ফ্র্যাঙ্কলিন পদক

তথ্যসূত্র

রচেস্টার বিশ্ববিদ্যালয়ের প্রাক্তন শিক্ষার্থী
নোবেল বিজয়ী পদার্থবিজ্ঞানী
১৯২৬-এ জন্ম
২০২০-এ মৃত্যু
জাপানি নোবেল বিজয়ী
বাংলাদেশ বিজ্ঞান একাডেমির ফেলো
জাপানি পদার্থবিজ্ঞানী
শিকাগো বিশ্ববিদ্যালয়ের শিক্ষক
টোকিও বিশ্ববিদ্যালয় অনুষদ
টোকিও বিশ্ববিদ্যালয়ের প্রাক্তন শিক্ষার্থী
পদার্থবিজ্ঞানে ওল্ফ পুরস্কার বিজয়ী
রুশ বিজ্ঞান অ্যাকাডেমির বিদেশী সদস্য
আমেরিকান ফিজিক্যাল সোসাইটির বিশিষ্ট সভ্য
সুরজ রণদিব

হিউয়া কালুহালামুল্লাগে সুরজ রণদিব কালুহালামুল্লা (; জন্ম: ৩০ জানুয়ারি, ১৯৮৫) মাতারায় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলে খেলার পাশাপাশি ঘরোয়া প্রথম-শ্রেণীর ক্রিকেটে সিংহলীজ স্পোর্টস ক্লাবের পক্ষে খেলছেন। সচারচর সুরজ রণদিব নামে পরিচতি তিনি। জন্মকালে তার নাম ছিল মোহাম্মদ মারশুক মোহাম্মদ সুরজ। ডানহাতি অফ-স্পিনার হিসেবে দলের প্রতিনিধিত্ব করছেন। মাতারা’র রাহুলা কলেজে পড়াশোনা করেছেন।

খেলোয়াড়ী জীবন 
বয়সভিত্তিক খেলায় শ্রীলঙ্কার পক্ষে সফলতা প্রদর্শন করেছেন। অনূর্ধ্ব-১৫ দলে খেলার পর ২০০৩-০৪ মৌসুমে অনূর্ধ্ব-১৯ দলে খেলে চার খেলায় ২৩ উইকেট পান। তার এ সাফল্য মারভান আতাপাত্তুর নজরে আসে ও তাকে সিংহলীজ স্পোর্টস ক্লাবে খেলার জন্য উদ্বুদ্ধ করেন। এরপর সুরজ শ্রীলঙ্কা এ-দলে খেলার সুযোগ পান।

ডিসেম্বর, ২০০৯ সালে মুত্তিয়া মুরালিধরনের পরিবর্তে শ্রীলঙ্কার একদিনের আন্তর্জাতিক দলে অন্তর্ভুক্ত হন। নাগপুরে ভারতের বিপক্ষে অনুষ্ঠিত সিরিজের দ্বিতীয় খেলায় তার ওডিআই অভিষেক ঘটে। খেলায় ৫১ রানে তিনি ৩-উইকেট দখল করেন। ঐ খেলায় শ্রীলঙ্কা ক্রিকেট দল ৩-উইকেটে জয়লাভ করে।

২০১১ সালের ক্রিকেট বিশ্বকাপে তাকে চূড়ান্ত তালিকা থেকে বাদ দেয়া হলেও অ্যাঞ্জেলো ম্যাথিউসের আঘাতপ্রাপ্তিতে তিনি দলে অন্তর্ভুক্ত হন। খেলায় তার দল ফাইনালে পৌঁছেছিল।

বিতর্ক 
১৬ আগস্ট, ২০১০ তারিখে রণদিব উদ্দেশ্যপ্রণোদিত হয়ে নো-বল দেন যা গণমাধ্যমে মনোযোগ আকর্ষণ করে। এ সময় বীরেন্দ্র শেওয়াগ ৯৯* রানে অপরাজিত ছিলেন ও ভারত একদিনের আন্তর্জাতিকে জয়লাভ করে। কিন্তু তার নো-বলে শেওয়াগ সেঞ্চুরি থেকে বঞ্চিত হন। শেওয়াগ ছক্কা হাকানোর চেষ্টা করলেও আম্পায়ার বলটিকে নো-বল ঘোষণা করেন। খেলাশেষে রণদিব শেওয়াগের কাছে এ ঘটনার জন্য দুঃখ প্রকাশ করেন। এরফলে রণদিবের জরিমানা হিসেবে ম্যাচ ফি বাতিল হয় ও শ্রীলঙ্কা ক্রিকেট কর্তৃক তাকে এক খেলার জন্য নিষিদ্ধ ঘোষণা করা হয়।

তথ্যসূত্র

বহিঃসংযোগ 
 
 Premier League Cricket - Suraj Randiv takes eight (The Island) 

শ্রীলঙ্কান ক্রিকেটার
১৯৮৫-এ জন্ম
জীবিত ব্যক্তি
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
চেন্নাই সুপার কিংসের ক্রিকেটার
রুহুনার ক্রিকেটার
কন্দুরাতার ক্রিকেটার
শ্রীলঙ্কা স্কুলস একাদশের ক্রিকেটার
ব্লুমফিল্ড ক্রিকেট ও অ্যাথলেটিক ক্লাবের ক্রিকেটার
নাগেনাহিরা নাগাসের ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
ওয়েয়াম্বার ক্রিকেটার
ইসলাম হতে বৌদ্ধধর্মে ধর্মান্তরিত
সিংহলিজ স্পোর্টস ক্লাবের ক্রিকেটার
গালে গার্ডিয়ান্সের ক্রিকেটার
খেলাঘর সমাজ কল্যাণ সমিতির ক্রিকেটার
ভিকার উন নিসা নূন

ভিকার-উন-নিসা, লেডি নুন (পূর্ব নাম- ভিক্টোরিয়া, ১৯২০- ২০০০) পাকিস্তানের সপ্তম প্রধানমন্ত্রী ফিরোজ খান নুনের স্ত্রী। পেশাগত দিক দিয়ে ভিকার-উন-নিসা একজন সমাজকর্মী ছিলেন। জন্মগত দিক দিয়ে তিনি ছিলেন অস্ট্রিয়ান। তিনি ১৯২০ সালের জুলাই মাসে জন্ম গ্রহণ করেন এবং তার নাম রাখা হয়েছিলো ভিক্টোরিয়া। তিনি ১৯৪৫ সালে ফিরোজ খান নুনকে বিয়ে করেন। তিনি পাকিস্তান আন্দোলনে অংশগ্রহণ করেছিলেন।

পাকিস্তান আন্দোলনের সাথে সম্পৃক্ততা
বিয়ের পরে তিনি ইসলাম ধর্ম গ্রহণ করেন এবং ভিক্টোরিয়া নাম পরিবর্তন করে ভিকার- উন- নিসা রাখেন। ফিরোজ খান নুন ইন্ডিয়ান ভাইসরয় এর মন্ত্রিপরিষদ থেকে যে বছর পদত্যাগ করে ঐ বছর তারা দিল্লী ত্যাগ করেন এবং লাহোর চলে আসেন। লেডি নুন পাকিস্তানের রাজনীতিতে সরাসরি আবির্ভূত হন এবং তিনি স্থানীয় রাজনীতিতেও যুক্ত হন। তিনি পাঞ্জাব প্রোভিন্সিয়াল সাবকমিটির সদস্য হন এবং মুসলিম লিগের জন্য জনসমাবেশ ও মিছিলও আয়োজন করেন। পাঞ্জাবে সিভিল ডিসঅবিডেন্স আন্দোলনের সময় লেডি নুন তিনবার গ্রেফতার হয়েও ব্রিটিশ সমর্থিত খিজরের মন্ত্রিসভার বিরুদ্ধে প্রতিবাদ ও বিক্ষোভ সংগঠনে সাহায্য করেন।

সমাজ সেবামূলক কাজ
১৯৪৭ সালে পাকিস্তানের স্বাধীনতার পরে এবং সীমান্ত দিয়ে অনেক জনগণ স্থানান্তর হওয়ার ফলে তিনি উদ্বাস্তুদের জন্য উন্নয়নমূলক কাজে নিজেকে যুক্ত করেন। তিনি বিভিন্ন উদ্বাস্তু ক্যাম্প এবং কমিটির জন্য সহযোগিতা করেন। তিনি রেড ক্রসের সাথে জড়িত ছিলেন এবং স্থানীয় সমাজ উন্নয়নে নিজেকে যুক্ত করেন। তিনি পাকিস্তানের রাওয়ালপিন্ডিতে ভিকার উন নিসা কলেজ ফর উইম্যান নামে একটি কলেজ স্থাপনে সাহায্য করেন। তিনি ভিকারুন্নিসা নুন স্কুল নামে মেয়েদের জন্য ঢাকায় একটি স্কুল স্থাপনেও সাহায্য করেন, যেটি বর্তমানে মেয়েদের জন্য একটি বিখ্যাত শিক্ষা প্রতিষ্ঠান।

পরবর্তী জীবন
তার স্বামী স্যার ফিরোজ পূর্ব পাকিস্তানের গভর্নর হন এবং পরবর্তীতে ১৯৫৭ সালে পাকিস্তানের প্রধানমন্ত্রী হোন। তার স্বামীর মৃত্যুর পরেও তিনি তার সমাজ সেবামূলক কাজ চালিয়ে যান। তিনি ঐ সময়কার অন্যান্য বিখ্যাত নারীদের সাথে তার এই উন্নয়নমূলক কাজ করেন। তাদের মধ্যে রয়েছে প্রয়াত বেগম মাহমুদা সালিম খান, ডঃ আতিয়া ইনায়েতউল্লাহ এবং বেগম জরি সারফরাজ। তিনি ফ্যামিলি প্ল্যানিং অ্যাসোসিয়েশন অফ পাকিস্তান, পাকিস্তান রেড ক্রিসেন্ট সোসাইটি, দ্য ন্যাশনাল ক্র্যাফটস কাউন্সিল অফ পাকিস্তান সহ আরো অন্যান্য সমাজ সেবামূলক প্রতিষ্ঠানের জ্যেষ্ঠ নির্বাহী সদস্য ছিলেন। জেনারেল জিয়া উল হকের শাসন কালে তিনি অল্প সময়ের জন্য পাকিস্তান সরকারের পর্যটন ও সংস্কৃতি মন্ত্রণালয়ের ফেডারেল মন্ত্রী ছিলেন। তার পরবর্তী জীবনের বেশিরভাগ সময় তিনি তার আল- ফিরোজ নামক একটি কুটিরে কাটান যেটি পাকিস্তানের আবোতাবাদের কাছে অবস্থিত। সেখানে তিনি অঙ্কন ও লেখার জন্য সৃষ্টিশীল নীরবতার সন্ধান পেতেন।

দীর্ঘ অসুস্থতার পরে লেডি নুন ২০০০ সালের ১৬-ই জানুয়ারি ইসলামাবাদে মারা যান।

তথ্যসূত্র

১৯২০-এ জন্ম
২০০০-এ মৃত্যু
পাকিস্তানি সমাজকর্মী
ইসলামে ধর্মান্তরিত
পাকিস্তান মুসলিম লীগের রাজনীতিবিদ
পাকিস্তান আন্দোলনের কর্মী
পাকিস্তানের প্রধানমন্ত্রীর দাম্পত্য সঙ্গী